**Fejér Megyei Önkormányzat Közgyűlésének**

**160/2021. (VIII.30.) határozata**

**az Emberi Erőforrások Minisztériuma KAB-KEF-21. számú támogatási felhívásán való részvételről és ezzel összefüggésben a helyi Kábítószerügyi Egyeztető Fórumok támogatásáról**

A Fejér Megyei Közgyűlés megtárgyalta a „Javaslat az Emberi Erőforrások Minisztériuma KAB-KEF-21. számú támogatási felhívásán való részvételre és ezzel összefüggésben a helyi Kábítószerügyi Egyeztető Fórumok támogatására” c. előterjesztést és az alábbi határozatot hozta:

1. A közgyűlés egyetért 2,5 millió Ft összegű támogatási igény benyújtásáról az Emberi Erőforrások Minisztériuma KAB-KEF-21-M számú támogatási felhívásával összefüggésben. A támogatás célja a Kábítószerügyi Egyeztető Fórumok működési feltételeinek biztosítása, valamint a kábítószer-probléma kezelését célzó helyi stratégiák megvalósulásának előmozdítása.
2. Az 1. pont szerinti támogatási kérelem pozitív elbírálása érdekében a közgyűlés felhatalmazza elnökét, hogy megkereséssel forduljon a Kábítószerügyi Egyeztető Fórumokat működtető önkormányzatokhoz a pályázati felhívásban fogalt céloknak és szabályoknak megfelelő tartalmú szakmai programok, projektek előzetes felmérése érdekében, majd ezek alapján intézkedjen az 1. pont szerinti pályázat szakmai előkészítéséről és benyújtásáról.

**Felelős:** Dr. Molnár Krisztián

közgyűlés elnöke

**Határidő**: támogatási kérelem benyújtására: 2021. szeptember 20.

megvalósításra: 2022. június 30.

Székesfehérvár, 2021. augusztus 30.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: